Surathai21/ocs-krisdika huggingface dataset:
พระราชบัญญัติกู้เงินจากธนาคารพัฒนาเอเชีย พ.ศ. 2511
วันที่ประกาศ: 1968-06-19

content: พระราชบัญญัติ กู้เงินจากธนาคารพัฒนาเอเชีย พ.ศ. ๒๕๑๑
content: ภูมิพลอดุลยเดช ป.ร. ให้ไว้ ณ วันที่ ๑๘ มิถุนายน พ.ศ. ๒๕๑๑ เป็นปีที่ ๒๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรให้มีกฎหมายว่าด้วยการกู้เงินจากธนาคารพัฒนาเอเชีย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกู้เงินจากธนาคารพัฒนาเอเชีย พ.ศ. ๒๕๑๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐมนตรีว่าการกระทรวงการคลัง มีอำนาจกู้เงินจากธนาคารพัฒนาเอเชียตามมาตรา ๘ แห่งพระราชบัญญัติให้อำนาจปฏิบัติการเกี่ยวกับธนาคารพัฒนาเอเชีย พ.ศ. ๒๕๐๙ เพื่อใช้จ่ายในการลงทุนเพื่อการพัฒนาเศรษฐกิจของประเทศภายในกำหนดเวลาไม่เกินวันที่ ๓๐ กันยายน พ.ศ. ๒๕๑๔ เป็นมูลค่าไม่เกินหนึ่งพันล้านบาท
sectionNo: 3
content: จะเป็นเงินตราต่างประเทศสกุลหนึ่งหรือหลายสกุลก็ได้ การกู้เงินตราต่างประเทศตามวรรคหนึ่งสกุลใด ให้คำนวณเป็นเงินบาทโดยเทียบค่าเสมอภาคของเงินตราสกุลนั้น การกู้เงินแต่ละคราวให้ประกาศในราชกิจจานุเบกษา
sectionNo: 4
content: มาตรา ๔ อัตราดอกเบี้ยในการกู้เงินให้กำหนดไม่เกินร้อยละเจ็ดต่อปี
sectionNo: 5
content: มาตรา ๕ เวลาชำระต้นเงินคืนให้กำหนดไม่เกินห้าสิบปีนับแต่วันทำสัญญากู้เงิน
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการจัดตั้งธนาคารพัฒนาเอเชียขึ้น โดยมีวัตถุประสงค์ในอันที่จะส่งเสริมและเร่งรัดพัฒนาการเศรษฐกิจของประเทศในภูมิภาคเอเชียและตะวันออกไกล ซึ่งประเทศไทยเป็นสมาชิกอยู่ด้วย และได้มีพระราชบัญญัติให้อำนาจปฏิบัติการเกี่ยวกับธนาคารพัฒนาเอเชีย
content: พ.ศ. ๒๕๐๙ บัญญัติให้รัฐบาลกู้เงินจากธนาคารดังกล่าวได้ แต่การกู้เงินจะเป็นผลสมบูรณ์ต่อเมื่อได้ตราเป็นพระราชบัญญัติ และในขณะนี้ประเทศไทยอยู่ในระหว่างการเร่งรัดพัฒนาการเศรษฐกิจตามแผนพัฒนาเศรษฐกิจและสังคมแห่งชาติ พ.ศ. ๒๕๑๐ - ๒๕๑๔ ต้องกู้เงินจากต่างประเทศมาดำเนินการด้วย จึงต้องตราพระราชบัญญัตินี้ขึ้น
พระราชบัญญัติระเบียบบริหารราชการส่วนจังหวัด (ฉบับที่ 8) พ.ศ. 2511
วันที่ประกาศ: 1968-06-18

content: พระราชบัญญัติ ระเบียบบริหารราชการส่วนจังหวัด (ฉบับที่ ๘) พ.ศ. ๒๕๑๑
content: ภูมิพลอดุลยเดช ป.ร. ให้ไว้ ณ วันที่ ๑๔ มิถุนายน พ.ศ. ๒๕๑๑ เป็นปีที่ ๒๓ ในรัชกาลปัจจุบัน
content:   พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยระเบียบบริหารราชการส่วนจังหวัด จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติระเบียบบริหารราชการส่วนจังหวัด (ฉบับที่ ๘) พ.ศ. ๒๕๑๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกมาตรา ๖ แห่งพระราชบัญญัติระเบียบบริหารราชการส่วนจังหวัด (ฉบับที่ ๖) พ.ศ. ๒๕๑๐
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการยกเลิกประกาศของคณะปฏิวัติ ฉบับที่ ๓๔ ประกาศของคณะปฏิวัติ ฉบับที่ ๔๐ และประกาศของคณะปฏิวัติ ฉบับที่ ๕๕ แล้ว แต่มาตรา ๖ แห่งพระราชบัญญัติระเบียบบริหารราชการส่วนจังหวัด (ฉบับที่ ๖) พ.ศ. ๒๕๑๐ ยังบัญญัติให้นำประกาศของคณะปฏิวัติ
content: ฉบับที่ ๓๔ มาใช้บังคับในการแต่งตั้งสมาชิกสภาจังหวัดพระนครและสมาชิกสภาจังหวัดธนบุรีแทนตำแหน่งที่ว่างลง จึงต้องยกเลิกมาตรา ๖ แห่งพระราชบัญญัติดังกล่าว
พระราชบัญญัติยกเลิกประกาศของคณะปฏิวัติ ฉบับที่ 34 ประกาศของคณะปฏิวัติ ฉบับที่ 40 และประกาศของคณะปฏิวัติ ฉบับที่ 55 พ.ศ. 2511
วันที่ประกาศ: 1968-06-18

content: พระราชบัญญัติ ยกเลิกประกาศของคณะปฏิวัติ ฉบับที่ ๓๔ ประกาศของคณะปฏิวัติ ฉบับที่ ๔๐ และประกาศของ คณะปฏิวัติ ฉบับที่ ๕๕ พ.ศ. ๒๕๑๑
content: ภูมิพลอดุลยเดช ป.ร. ให้ไว้ ณ วันที่ ๑๔ มิถุนายน พ.ศ. ๒๕๑๑ เป็นปีที่ ๒๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรยกเลิกประกาศของคณะปฏิวัติ ฉบับที่ ๓๔ ประกาศของคณะปฏิวัติ ฉบับที่ ๔๐ และประกาศของคณะปฏิวัติ ฉบับที่ ๕๕ ซึ่งยังใช้บังคับอยู่ในจังหวัดพระนครและจังหวัดธนบุรี จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยกเลิกประกาศของคณะปฏิวัติ ฉบับที่ ๓๔ ประกาศของคณะปฏิวัติ ฉบับที่ ๔๐ และประกาศของคณะปฏิวัติ ฉบับที่ ๕๕ พ.ศ. ๒๕๑๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกประกาศของคณะปฏิวัติ ฉบับที่ ๓๔ ประกาศของคณะปฏิวัติ ฉบับที่ ๔๐ และประกาศของคณะปฏิวัติ ฉบับที่ ๕๕
sectionNo: 4
content: มาตรา ๔ ให้สมาชิกสภาจังหวัดในจังหวัดพระนครและจังหวัดธนบุรี สมาชิกสภาเทศบาลนครกรุงเทพ และสมาชิกสภาเทศบาลนครธนบุรี ซึ่งดำรงตำแหน่งอยู่ก่อนวันที่พระราชบัญญัตินี้ใช้บังคับ พ้นจากสมาชิกภาพ ให้มีการเลือกตั้งสมาชิกสภาจังหวัดตามกฎหมายว่าด้วยการเลือกตั้งสมาชิกสภาจังหวัด
sectionNo: 4
content: และสมาชิกสภาเทศบาลตามกฎหมายว่าด้วยการเลือกตั้งสมาชิกสภาเทศบาล ในจังหวัดพระนครและจังหวัดธนบุรี ภายในกำหนดเก้าสิบวันนับแต่วันที่พระราชบัญญัตินี้ใช้บังคับ
sectionNo: 5
content: มาตรา ๕ ให้คณะเทศมนตรีเทศบาลนครกรุงเทพและคณะเทศมนตรีเทศบาลนครธนบุรี ซึ่งดำรงตำแหน่งอยู่ก่อนวันที่พระราชบัญญัตินี้ใช้บังคับพ้นจากตำแหน่ง แต่คงให้ดำเนินกิจการในหน้าที่ของคณะเทศมนตรีต่อไปจนกว่าคณะเทศมนตรีที่แต่งตั้งขึ้นใหม่ตามกฎหมายว่าด้วยเทศบาลเข้ารับหน้าที่
sectionNo: 6
content: มาตรา ๖ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ประกาศของคณะปฏิวัติ ฉบับที่ ๓๔ และประกาศของคณะปฏิวัติ ฉบับที่ ๕๕ ให้อำนาจแต่งตั้งสมาชิกสภาจังหวัด และสมาชิกสภาเทศบาล และประกาศของคณะปฏิวัติ ฉบับที่ ๔๐ ให้อำนาจแต่งตั้งคณะเทศมนตรีด้วยความเห็นชอบของกระทรวงมหาดไทย
content: ยังใช้บังคับอยู่ในจังหวัดพระนครและจังหวัดธนบุรี บัดนี้ สมควรที่จะให้มีการเลือกตั้งสมาชิกสภาจังหวัด สมาชิกสภาเทศบาล และแต่งตั้งคณะเทศมนตรีตามกฎหมายว่าด้วยการนั้น ๆ ในจังหวัดพระนครและจังหวัดธนบุรี จึงจำเป็นต้องยกเลิกประกาศของคณะปฏิวัติดังกล่าว